Tour de Suisse
Tour de Suisse (Utrka oko Švicarske) jednosedmična je etapna biciklistička utrka koja se održava svake godine u junu. Prvi put organizirana je 1933. i otad je evoluirala u trajanju i sponzorstvu. Uz Critérium du Dauphiné predstavlja teren za dokazivanje pred Tour de France i dio je UCI Svjetske turneje. Poput dviju spomenutih utrka, i Tour de Suisse ima brdske etape uz najmanje jedan pojedinačni hronometar. Nekoliko pobjednika ove utrke također je pobijedilo i na Tour de Franceu (npr., Eddy Merckx i Jan Ullrich). Pobjednik prvog izdanja bio je Austrijanac Max Bulla. Najviše pobjeda (četiri) ima Italijan Pasquale Fornara (1952, 1954, 1957, 1958). Prvi biciklist u historiji koji je triput zaredom pobijedio u ovoj utrci jest Portugalac Rui Costa. Vodeći u generalnom poretku nosi zlatnu majicu. Od 2021. prethodi mu izdanje za žene.